CELEX: 62005CJ0090
Language: sk
Date: 2006-01-19 00:00:00
Title: Rozsudok Súdneho dvora (šiesta komora) z 19. januára 2006. # Komisia Európskych spoločenstiev proti Luxemburskému veľkovojvodstvu. # Nesplnenie povinnosti členským štátom - DPHNesplnenie povinnosti členským štátom - Smernica 79/1072/EHS - DPH - Vrátenie - Platitelia dane, ktorí nemajú sídlo na území štátu. # Vec C-90/05.

Rozsudok Súdneho dvora (šiesta komora) z 19. januára 2006, Komisia/Luxembursko
      (Vec C‑90/05)
      „Nesplnenie povinnosti členským štátom – Smernica 79/1072/EHS – DPH – Vrátenie – Platitelia dane, ktorí nemajú sídlo na území štátu“
      1.                     Akty inštitúcií – Smernice – Vykonanie členskými štátmi – Potreba úplného a presného uplatnenia (Článok 249 ods. 3 ES) (pozri
            bod 10)
      2.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý sa má vziať do úvahy – Stav ku dňu uplynutia
            lehoty stanovenej odôvodneným stanoviskom (Článok 226 ES) (pozri bod 11)
      3.                     Členské štáty – Povinnosti – Vykonanie smerníc – Nesplnenie povinnosti – Odôvodnenie zakladajúce sa na vnútroštátnom poriadku
            – Neprípustnosť (Článok 226 ES) (pozri bod 13)
      Predmet:
      
         Nesplnenie povinnosti členským štátom – Porušenie článku 7 štvrtého odseku ôsmej smernice Rady 79/1072/EHS zo 6. decembra
                  1979 o zosúladení právnych predpisov členských štátov týkajúcich sa daní z obratu – Úpravy o vrátení dane z pridanej hodnoty
                  platiteľom dane, ktorí nemajú sídlo na území štátu (Ú. v. ES L 331, s. 11; Mim. vyd. 09/001, s. 79) – Oneskorenia pri vracaní
                  DPH platiteľom dane, ktorí nemajú sídlo na území štátu
               
            Výrok:
      
         
                   
               
               
                  
               
               
                  Luxemburské veľkovojvodstvo si tým, že nedodržalo lehotu šiestich mesiacov na vrátenie dane z pridanej hodnoty platiteľom
                     dane, ktorí nemajú sídlo na území štátu, nesplnilo povinnosti, ktoré mu vyplývajú z článku 7 ods. 4 ôsmej smernice Rady 79/1072/EHS
                     zo 6. decembra 1979 o zosúladení právnych predpisov členských štátov týkajúcich sa daní z obratu – Úpravy o vrátení dane z pridanej
                     hodnoty platiteľom dane, ktorí nemajú sídlo na území štátu.
                  
               
            
         
                   
               
               
                  
               
               
                  Luxemburské veľkovojvodstvo je povinné nahradiť trovy konania.